CELEX: C2007/170/08
Language: fi
Date: 2007-07-21 00:00:00
Title: Asia C-335/05: Yhteisöjen tuomioistuimen tuomio (ensimmäinen jaosto) 7.6.2007 (Finanzgericht Kölnin (Saksa) esittämä ennakkoratkaisupyyntö) — Řízení Letového Provozu ČR, s. p. v. Bundesamt für Finanzen (Kolmastoista arvonlisäverodirektiivi — 2 artiklan 2 kohta — GATS — Suosituimmuuslauseke — Johdetun yhteisön oikeuden tulkinta yhteisön tekemiin kansainvälisiin sopimuksiin nähden)

21.7.2007   
            
            
               FI
            
            
               Euroopan unionin virallinen lehti
            
            
               C 170/5
            
         Yhteisöjen tuomioistuimen tuomio (ensimmäinen jaosto) 7.6.2007 (Finanzgericht Kölnin (Saksa) esittämä ennakkoratkaisupyyntö) — Řízení Letového Provozu ČR, s. p. v. Bundesamt für Finanzen
   (Asia C-335/05) (1)
   
   (Kolmastoista arvonlisäverodirektiivi - 2 artiklan 2 kohta - GATS - Suosituimmuuslauseke - Johdetun yhteisön oikeuden tulkinta yhteisön tekemiin kansainvälisiin sopimuksiin nähden)
   (2007/C 170/08)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Köln
   Pääasian asianosaiset
   
      Kantaja: Řízení Letového Provozu ČR, s. p.
   
      Vastaaja: Bundesamt für Finanzen
   Oikeudenkäynnin kohde
   Ennakkoratkaisupyyntö — Finanzgericht Köln — Jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 17 päivänä marraskuuta 1986 annetun kolmannentoista neuvoston direktiivin 86/560/ETY (EYVL L 326, s. 40) 2 artiklan 2 kohdan tulkinta — Mahdollisuus asettaa Maailman kauppajärjestöön kuuluvaan kolmanteen valtioon sijoittautuneelle verovelvolliselle tapahtuvan arvonlisäveron palautuksen edellytykseksi vastavuoroisuus kyseisen valtion taholta — Yhteensoveltuvuus palvelukaupan yleissopimuksen (GATS) II artiklan 1 kohdassa säädetyn suosituimmuuslausekkeen kanssa — Direktiivin mukainen tulkinta
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt — 17.11.1986 annetun kolmannentoista neuvoston direktiivin 86/560/ETY 2 artiklan 2 kohtaa on tulkittava siten, että siinä oleva ilmaisu ”kolmannet valtiot” käsittää kaikki kolmannet valtiot ja että mainittu säännös ei vaikuta jäsenvaltioiden toimivaltaan ja vastuuseen noudattaa kansainvälisistä sopimuksista, kuten palvelukaupan yleissopimuksesta, johtuvia velvollisuuksiaan.
   
      (1)  EUVL C 315, 10.12.2005.